**Ֆինմարք** (նորվ.՝  և ֆիններեն՝ Finnmark), Նորվեգիայի ամենահյուսիսային և զբաղեցրած տարածքի առումով ամենամեծ կոմսությունը (ֆյուլքե)։ Վարչական կենտրոնն է Վադսյո քաղաքը։

Աշխարհագրություն
----------------

Ֆինմարքի մարզն աշխարհագրական առումով ամբողջությամբ գտնվում է Հյուսիսային բևեռային շրջանից դեպի հյուսիս։ Սահմանակից է Բարենցի ծովին։ Ափերը կտրտված են ֆյորդերով, որոնցից ամենամեծերն են Վարանգեր, Պորսանգեր և Լակսե ֆյորդերը։ Զբաղեցնում է 48631 կմ² տարածք (Դանիայից մեծ տարածք)։ Տարածքի մոտ 36% զբաղեցնում են բարձրավանդակները, որտեղ գտնվում է տարածաշրջանի ամենամեծ լիճը՝ 68 կմ² մակերեսով Իեշյավրե։

Ֆինմարքն արևմուտքից սահմանակցում է նորվեգական Թրոմս կոմսությանը, հարավից Ֆինլանդիային և արևելքից Ռուսաստանի Մուրմանսկի մարզին։ Ռուսաստանի հետ սահմանի երկարությունը 219,1 կմ է։ Այստեղ է գտնվում Նորվեգիայի և Ռուսաստանի միջև միակ սահմանային անցակետը՝ Բորիսոգլեբսկ - Ստուրսկուգ (նորվ.՝ Storskog):

Կլիմա
-----

Ֆինմարքի կլիման մերձարկտիկական է։ Ընդհանուր առմամբ դաժան կլիմա ունի, որը փոքր-ինչ մեղմվում է Գոլֆստրիմի տաք հոսանքների շնորհիվ։

Պատմություն
-----------

Ֆինմարքի տարածքը հնուց ի վեր բնակեցված է եղել սաամների ցեղերով։ Նովգորոդա-նորվեգական 1326 թվականի համաձայնագրով այդ տարածքները հարկատու են եղել Նովգորոդի Հանրապետությանը։ 18-րդ դարի սկզբին տարածաշրջանը վերջնականապես դարձավ նորվեգական։

Սաամները էապես տուժեցին եվրոպական մի շարք գերտերությունների (Դանիա, Նորվեգիա, Շվեդիա և Ռուսաստան) օկուպացիայի և սահմանված հարկերի պատճառով։ Նորվեգիայի կազմ մտնելուց հետո սաամները զգալի չափով ձուլվեցին նորվեգական իշխանությունների սիմիլացիոն քաղաքականության հետևանքով։ Մարդու իրավունքների հետ կապված իրավիճակը դրականորեն փոխվեց միայն 1990-ական թվականներին, երբ սաամների լեզուն և մշակույթը վերջապես ճանաչվեց պետության կողմից։

Բնակչություն
------------

Ֆինմարքի տարածաշրջանում բնակչության խտությունն ամենացածրն է Նորվեգիայում, ընդամենը 1,53 մարդ/կմ²։ Բնակչության թվաքանակը 74534 է (Նորվեգիայի բնակչության 1,6%-ը)։ Բնակչության մեծ մասը նորվեգացիներ են (մոտ 70%), ովքեր 14-ից 18-րդ դարերում տեղափոխվածների ժառանգներն են։ Սակայն տարածաշրջանում բնակչության թվաքանակի զգալի մասը (մոտ 24%) սաամներն են, որոնց լեզուն նրանց խիտ բնակեցված որոշ շրջաններում հանդիսանում է պաշտոնական։ Ֆինմարքում բնակվում են նաև ֆիններ (20-րդ դարի գաղթականների ժառանգները) և քիչ քանակությամբ ռուսներ և Ռուսաստանի քաղաքացիներ, որոնք այստեղ են եկել հիմնականում 1990-ական թվականներին։

Պետական լեզուն հանդիսանում է նորվեգերենը, իսկ պաշտոնականը նաև սաամերենը։

Տնտեսություն
------------

Ֆինմարքի մարզի տնտեսությունը հիմնված է ծովի հետ, մասնավորապես նավթագազային հանքավայրերի շահագործման, ձկնորսության և ձկնավերամշակման արդյունաբերության հետ։

Վարչատարածքային բաժանում
------------------------

Ֆինմարքի մարզը բաժանված է 19 համայնքների

| Մինմարքի կոմունաներ |
| --- |
| Անվանումը |  |
| 1. Ալթա (Alta)
2. Բերլեվոգ (Berlevåg)
3. Բոցֆորդ (Båtsfjord)
4. Գամվիկ (Gamvik)
5. Համերֆեստ (Hammerfest)
6. Հասվիկ (Hasvik)
7. Կարասիոկ (Kárášjohka — Karasjok)
8. Կյոտուկեյն (Guovdageaidnu — Kautokeino)
9. Կվալսուն (Kvalsund)
10. Լեբեսյու (Lebesby)
11. Լոպա (Loppa)
12. Մոսյո (Måsøy)
13. Նեսեբյու (Unjárga — Nesseby)
14. Նորդկապ (Nordkapp)
15. Պորսանգեր (Porsanger)
16. Սյոր-Վարանգեր (Sør-Varanger)
17. Տանա (Deatnu — Tana)
18. Վադսյո (Vadsø)
19. Վարդյո (Vardø)
 |

Ծանոթագրություններ
------------------

1. ↑  Նորվեգիայի վիճակագրական տվյալներ: (նորվեգերեն)
2. ↑  «Statistical Yearbook of Norway 2012, Table 19: Total area, distribution of area and length of coastline, by county. 2011» (անգլերեն). Statistics Norway (Statistisk sentralbyrå). Վերցված է 2013 թ․ սեպտեմբերի 3-ին.
3. ↑  La oss snakke norsk. (նորվեգերեն)
4. ↑  Iešjávri. (նորվեգերեն)

Արտաքին հղումներ
----------------

* Ֆինմարքի մարզպետարան: Արխիվացված 2007-03-10 Wayback Machine (նորվ.) (անգլ.)
* Ֆինմարքը Նորվեգիայի զբոսաշրջային հարթակում:

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| * դ
* ք
* խ
Նորվեգիայի կոմսություններ |
| --- |
|  |
| 

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Աքերսհուս | Բուսքերուդ‎ | Թելեմարք | Թրոմս‎ | Հեդմարք | Հորդալան | Մյորե օգ Ռոմսդալ‎ | Նուռլան | Նուր Թրյոնդելագ‎ | Ռուգլան |
|  |  |  |  |  |  |  |  |  |  |

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
|   | Սյոր Թրյոնդելագ‎ | Սոգն օգ Ֆյուրանե | Վեսթ Ագդեր | Վեսթֆոլ | Օսլո | Օսթֆոլ | Օսթ Ագդեր | Օփլան | Ֆինմարք |   |
|   |  |  |  |  |  |  |  |  |  |   |

 |

 |